29.6.2012 Den Europæiske Unions Tidende L 169/13 KOMMISSIONENS GENNEMFØRELSESFORORDNING (EU) Nr. 568/2012 af 28. juni 2012 om ændring af forordning (EF) nr. 555/2008 for så vidt angår forelæggelsen af støtteprogrammer inden for vinsektoren EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugs- produkter og om særlige bestemmelser for visse landbrugspro- dukter (fusionsmarkedsordningen) (1), særlig artikel 103za sammenholdt med artikel 4, og ud fra følgende betragtninger: (1) Ifølge artikel 103k, stk. 1, første afsnit, i forordning (EF) nr. 1234/2007 skal alle producentmedlemsstater opført i bilag Xb til samme forordning forelægge Kommissionen et udkast til et femårigt støtteprogram, der indeholder foranstaltninger til støtte for vinsektoren. (2) Ifølge artikel 2, stk. 1, i Kommissionens forordning (EF) nr. 555/2008 af 27. juni 2008 om gennemførelses- bestemmelser til Rådets forordning (EF) nr. 479/2008 om den fælles markedsordning for vin for så vidt angår støtteprogrammer, samhandel med tredjelande, produk- tionskapacitet og kontrol i vinsektoren (?) skal den første forelæggelse af støtteprogrammer dække de fem regnskabsår fra og med 2009 til og med 2013. (3) — Med henblik på at forberede den anden forelæggelse af udkast til støtteprogrammer, der dækker regnskabsårene fra 2014 til 2018 bør der derfor fastsættes ramme- bestemmelser og specifikke krav til den nye programme- ringsperiode. Det er også nødvendigt at fastsætte en tids- frist for den anden forelæggelse af udkast til støttepro- grammer. (4) — Der bør fastsættes en tidsfrist for medlemsstater, der ønsker at overføre det nationale rammebeløb til enkelt- betalingsordningen fra og med regnskabsåret 2014 i henhold til artikel 1030 i forordning (EF) nr. 1234/2007. (5) — Forordning (EF) nr. 555/2008 bør derfor ændres i over- ensstemmelse hermed. (6) — Foranstaltningerne i denne forordning er i overensstem- melse med udtalelse fra Forvaltningskomitéen for den Fælles Markedsordning for Landbrugsprodukter — ()) EUT L 299 af 16.11.2007, s. 1. (?) EUT L 170 af 30.6.2008, s. 1. VEDTAGET FØLGENDE FORORDNING: Artikel 1 I forordning (EF) nr. 555/2008 foretages følgende ændringer: 1) Artikel 2 affattes således: " Artikel 2 Forelæggelse af støtteprogrammer 1. Den første forelæggelse af det i artikel 103k, stk. 1, første afsnit, i forordning (EF) nr. 1234/2007 omhandlede udkast til støtteprogram dækker de fem regnskabsår fra og med 2009 til og med 2013. For regnskabsårene fra og med 2014 til og med 2018 fore- lægger medlemsstaterne deres udkast til støtteprogram for Kommissionen inden den 1. marts 2013. Hvis de beregnede nationale enkeltbetalingsordninger fra og med regnskabsåret 2014 ændres efter denne dato, tilpasser medlemsstaterne støtteprogrammerne i henhold dertil. Medlemsstaterne fremsender deres udkast til støtteprogram til Kommissionen ad elektronisk vej ved brug af opstillingen i bilag I. Medlemsstaterne forelægger deres finansieringsplan for det i første og andet afsnit nævnte udkast til støtteprogram for Kommissionen ved brug af formularen i bilag II. 2. Medlemsstaterne underretter Kommissionen om deres lovgivning vedrørende det i stk. 1 nævnte udkast til støtte- program, når det er vedtaget eller ændret. Dette kan ske ved, at Kommissionen oplyses om, på hvilket websted den pågæl- dende lovgivning er offentligt tilgængelig. 3. —Medlemsstater, der beslutter at overføre hele deres nationale rammebeløb til enkeltbetalingsordningen fra og med regnskabsåret 2010 og for hele perioden som omhandlet i stk. 1, første afsnit, forelægger én gang for alle inden den 30. juni 2008 formularen i bilag II til denne forordning med de relevante rubrikker behørigt udfyldt. Medlemsstater, der beslutter at overføre dele af deres natio- nale rammebeløb til enkeltbetalingsordningen fra og med regnskabsåret 2014 og for hele perioden som omhandlet i stk. 1, andet afsnit, forelægger én gang for alle inden den 1. december 2012 formularen i bilag II med de relevante rubrikker behørigt udfyldt.